KAUNO MIESTO SAVIVALDYBĖS TARYBA

SPRENDIMAS

DĖL KAUNO MIESTO SAVIVALDYBĖS TARYBOS 2011 M. VASARIO 18 D. SPRENDIMO NR. T-91 „DĖL ASMENS (ŠEIMOS) SOCIALINIŲ PASLAUGŲ POREIKIO NUSTATYMO IR SOCIALINIŲ PASLAUGŲ SKYRIMO KAUNO MIESTE TVARKOS APRAŠO PATVIRTINIMO“ PAKEITIMO

2013 m. kovo 21 d.	Nr. T-152

Kaunas

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, Kauno miesto savivaldybės taryba n u s p r e n d ž i a:

Pakeisti Asmens (šeimos) socialinių paslaugų poreikio nustatymo ir socialinių paslaugų skyrimo Kauno mieste tvarkos aprašą, patvirtintą Kauno miesto savivaldybės tarybos 2011 m. vasario 18 d. sprendimu Nr. T-91 „Dėl Asmens (šeimos) socialinių paslaugų poreikio nustatymo ir socialinių paslaugų skyrimo Kauno mieste tvarkos aprašo patvirtinimo“ (kartu su 2012 m. kovo 15 d. sprendimo Nr. T-121 pakeitimu):

1. Išdėstyti 6.2 punktą taip:

„6.2. Kauno neįgaliojo jaunimo užimtumo centras nustato:

6.2.1. suaugusių asmenų su negalia specialiųjų socialinių paslaugų (socialinės priežiūros ir socialinės globos) poreikį;.

6.2.2. suaugusių asmenų su negalia, pageidaujančių gauti trumpalaikės socialinės globos paslaugas ar gaunančių socialines paslaugas Kauno neįgaliojo jaunimo užimtumo centre, specialiųjų socialinių paslaugų (socialinės globos) poreikį.“

2. Išdėstyti 6.3.1 punktą taip:

„6.3.1. senyvo ir pensinio amžiaus asmenų ir suaugusių asmenų su negalia, pageidaujančių gauti trumpalaikės socialinės globos paslaugas ar gaunančių socialines paslaugas Kauno kartų namuose, specialiųjų socialinių paslaugų (socialinės globos) poreikį;“.

3. Išdėstyti 6.4.2 punktą taip:

„6.4.2. senyvo ir pensinio amžiaus asmenų ir suaugusių asmenų su negalia, pageidaujančių gauti trumpalaikės socialinės globos paslaugas ar gaunančių socialines paslaugas Kauno Panemunės senelių namuose, specialiųjų socialinių paslaugų (socialinės globos) poreikį.“

4. Išdėstyti 6.8 punktą taip:

„6.8. Kitos socialinių paslaugų įstaigos, Socialinių paslaugų įstatymo nustatyta tvarka turinčios teisę teikti socialinę globą (akcinės bendrovės, uždarosios akcinės bendrovės, individualios įmonės, viešosios įstaigos) nustato, asmenų (šeimų), gaunančių jose socialines paslaugas, socialinių paslaugų poreikį.“

5. Įrašyti 11.4 punkte po žodžio „dienos“ žodžius „ir trumpalaikės“.

6. Papildyti šiuo 12.3 punktu:

„12.3. kitus dokumentus, reikalingus socialinių paslaugų poreikiui nustatyti.“

7. Išdėstyti 26 punktą taip:

„26. Sveikatos priežiūros, švietimo ir ugdymo įstaigų, policijos ir kitų institucijų darbuotojai ir kiti asmenys privalo teikti socialiniams darbuotojams išvadas, būtinas asmens (šeimos) socialinių paslaugų poreikiui nustatyti. Tais atvejais, kai asmens (šeimos) socialinių paslaugų poreikiui nustatyti reikalingos kitų sričių specialistų išvados, Savivaldybės administracijos direktoriaus įsakymu sudaroma specialistų komisija.“

8. Įrašyti 35 punkte po žodžio „namus“ žodžius „ir socialinių įgūdžių ugdymo ir palaikymo“.

9. Įrašyti 36 punkte po žodžio „namus“ žodžius „ir socialinių įgūdžių ugdymo ir palaikymo“.

10. Įrašyti 37 punkte po žodžio „namus“ žodžius „ir socialinių įgūdžių ugdymo ir palaikymo“.

11. Įrašyti 37.2 punkte po žodžio „įsidarbinus“ žodžius „ar šeimą išbraukus iš socialinės rizikos šeimų, auginančių vaikus, apskaitos“.

12. Papildyti šiuo 37.6 punktu:

„37.6. sustabdžius socialinės priežiūros paslaugų teikimą pagal Aprašo 35 punktą, šiame punkte nurodytoms aplinkybėms neišnykus.“

13. Įrašyti 46 punkte vietoj žodžių „Socialinės globos įstaigų administravimo tarnybai“ žodžius „Neįgaliųjų reikalų departamentui“ ir vietoj žodžio „Tarnyba“ žodį „Departamentas“.

14. Išdėstyti 49 punktą taip:

„49. Vaiko teisių apsaugos skyriaus atsakingas darbuotojas (bendradarbiaudamas su Socialinių paslaugų skyriumi) parengia pagal formą, patvirtintą Lietuvos Respublikos socialinės apsaugos ir darbo ministro 2005 m. birželio 27 d. įsakymu Nr. A1-183 (Žin., 2006, Nr. 79-3126), sprendimą skirti vaikui, kuriam nustatyta nuolatinė globa, ilgalaikę socialinę globą ir vaikui, kuriam nustatyta laikinoji globa, – trumpalaikę socialinę globą Globos namuose, kurių savininko teises ir pareigas įgyvendina ar dalininkas (savininkas) yra Socialinės apsaugos ir darbo ministerija. Sprendimą pasirašo Vaiko teisių apsaugos skyriaus vedėjas, jo atostogų, komandiruotės ar ligos atveju – skyriaus vedėjo pavaduotojas. Sprendimo kopija išsiunčiama Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos ne vėliau kaip per 3 darbo dienas nuo sprendimo pasirašymo dienos.“

15. Išbraukti 61.3 punkte žodžius „gyvena kitame mieste ar valstybėje“.

16. Įrašyti 67 punkte vietoj žodžio „Tarnyba“ žodį „Departamentas“.

17. Įrašyti 71 punkte vietoj žodžio „Tarnybos“ žodį „Departamento“.

18. Įrašyti 83 punkte vietoj žodžio „Tarnybos“ žodį „Departamento“.

Savivaldybės meras	Andrius Kupčinskas